Kystmarflo

Kystmarflo (Gammarus duebeni) er en art innenfor familien Gammaridae, av ordenen Gammaridea - som inngår i gruppen av amfipoder.Gammarus - oppslag i databasen WoRMS. Besøkt 24. januar 2014. Den blir om lag 20 mm lang. Det antas at arten kan ha endemiske underarter som er genetisk atskilt fra hverandre, og det antas i økende grad at Gammarus wilkitzkii i realiteten er en arktisk variant mens Gammarus duebeni er den sørlige varianten eller underarten av kystmarflo.Frank Emil Moen og Erling Svensen, Dyreliv i havet - Nordeuropeisk marin fauna, 6. utgave 2014, side 262.

Arten finnes i den europeiske delen av Atlanterhavet fra Frankrike og opp til Arktis.Frank Emil Moen og Erling Svensen, Dyreliv i havet - Nordeuropeisk marin fauna, 6. utgave 2014, side 261. Den påtreffes også i bl.a Botniske hav, Kattegat, Nordsjøen, Norskehavet, ved Island, i Den engelske kanal og i IrskesjøenKrepsdyrarter i Atlanterhavet og Skandinavia  - NEAT, South Scandinavian Marine Crustacea check-list, Tjärnö marinbiologiske laboratorium, Sverige 1998. Besøkt 21. januar 2014..

Kystmarflo lever både i havet, brakkvann, og i kortere perioder også ferskvann. I Arktis lever den som isfauna. Under paringen fester hannen seg på den betydelig mindre hunnen og de parer seg umiddelbart etter hennes skallbytte.

Arten er gulbrun til hvit av farge med nyreformede øyne og likner svært på tangloppe (Gammarus locusta), men skilles fra sistnevnte ved at kystmarfloens hode har avrundet sidelapp, ikke spiss. Kystmarflo er også lysere enn tangloppe, og de bakerste halalemmene nr 5-7 har sterkt behåret. Kystmarflo som lever som isfauna i arktis, har oftest mørkere pigment på ben og antenner.

Arten er vert for parasittene:
Gurleya polonica Wita, Ovcharenko & Czaplinska, 1999 
Nosema granulosis Terry, Smith, Bouchon, Rigaud, Duncanson, Sharpe & Dunn, 1999
Octosporea effeminans Bulnheim & Vávra, 1968 
Thelohania hereditaria Bulnheim, 1971

 Referanser 

 Eksterne lenker 


Kategori:Amfipoder
Kategori:Atlanterhavets krepsdyr
Kategori:Dyr formelt beskrevet av Wilhelm Lilljeborg
Kategori:Krepsdyr formelt beskrevet i 1851